
ตัวอย่างการแทรกแซงจากต่างประเทศที่ส่งผลกระทบต่อองค์กรชุมชน
องค์กรชุมชนมีบทบาทสําคัญในการช่วยเหลือและเสริมสร้างชุมชน มีพลังขับเคลื่อนในการตัดสินใจ และยึดเหนี่ยวกลุ่มต่างๆไว้ด้วยกัน 
เครือข่ายในวงกว้างและความสัมพันธ์ที่น่าเชื่อถือทำให้องค์กรชุมชนมีบทบาทสำคัญในการเป็นผู้นำและ การมีส่วนร่วมของชุมชน
การแทรกแซงจากต่างประเทศที่พุ่งเป้าไปที่องค์กรชุมชนด้วย การกระทําแอบแฝง บีบบังคับ หลอกลวง หรือทุจริต สามารถบ่อนทําลายความเป็นอิสระขององค์กร 
นอกจากนี้ยังสามารถคุกคามความปลอดภัย ความมั่นคง และเสรีภาพในการแสดงออกและการสมาคมของทั้งองค์กรและชุมชนในวงกว้าง 
ศึกษาเพิ่มเติมเกี่ยวกับกระบวนการที่รัฐต่างประเทศมีส่วนร่วมในการแทรกแซงจากต่างประเทศอาจพุ่งเป้าไปที่องค์กรชุมชนในนิวซีแลนด์ และแนวทางที่ท่านสามารถช่วยป้องกันได้ 
ตัวอย่างการแทรกแซงจากต่างประเทศที่ส่งผลกระทบต่อองค์กรชุมชน
สามสถาการณ์ต่อไปนี้เป็นตัวอย่างที่บ่งชี้ถึงลักษณะของการแทรกแซงจากต่างประเทศที่อาจส่งผล กระทบต่อองค์กรชุมชน ในตัวอย่างเหล่านี้ “รัฐต่างประเทศ” หมายถึงประเทศอื่นใด นอกเหนือ จากนิวซีแลนด์ 
ตัวอย่างดังกล่าวอ้างอิงจากข้อมูลเชิงลึกที่องค์กร Multicultural New Zealand - The New Zealand Federation of Multicultural Councils ได้เผยแพร่กับกระทรวงชุมชนชาติพันธุ์ เราขอขอบคุณองค์กรที่มีส่วนร่วมอันมีค่าในการจัดทำชุดความรู้นี้ และชุดความรู้ว่าด้วยเรื่อง 'การป้องกันองค์กรชุมชนของท่านจากการแทรกแซงจากต่างประเทศ'ด้วย
ตัวอย่างต่อไปนี้เป็นสถานการณ์จำลองที่บ่งชี้ให้เห็นถึงกิจกรรมที่อาจถือเป็นการแทรกแซงจากต่างประ เทศภายใต้พระราชบัญญัติอาชญากรรม พ.ศ. 2504
หมายเหตุ: ชุดความรู้นี้จัดเป็นรายละเอียดทั่วไป ชุดความรู้นี้มีจุดประสงค์เพื่อให้ท่านมีความเข้าใจเท่านั้น ไม่ใช่คำแนะนำด้านกฎหมาย หากต้องการคำแนะนำด้านกฎหมายเป็นการเฉพาะ กรุณาปรึกษาผู้เชี่ยวชาญด้านกฎหมายที่มีคุณสมบัติตามเกณฑ์
ตัวอย่างที่ 1: สมาชิกคณะกรรมการชุดใหม่ที่ได้รับการเลือกตั้งเพื่อปฏิบัติงานใน นามของรัฐต่างประเทศ
พฤติการณ์ที่มีนัยยะ
องค์กรชุมชนจัดให้มีวาระการเลือกตั้งคณะกรรมการทุกๆสองปี สมาชิกใหม่สองคนได้รับการเลือกตั้งหลังจากการหาเสียงและมีส่วนร่วมกับชุมชน
หลังจากได้รับเลือกตั้ง สมาชิกทั้งสองคนนั้นได้ทำหน้าที่เป็นตัวแทนของรัฐบาลประเทศภูมิลำเนาของตน บุคคลดังกล่าวปฏิบัติภารกิจภายใต้การกํากับดูแลของรัฐบาลต่างประเทศ และการปฏิสัมพันธ์นี้มีเจตนาแอบแฝงจากองค์กร
จนท. ทั้งสองเฝ้าระงับประเด็นใดๆในชุมชนที่ขัดแย้งกับผลประโยชน์ของรัฐต่างประเทศ โดยอ้างว่าการกระทำของตนเป็นเพียงการตัดสินใจตามธรรมเนียมขององค์กร แต่แท้จริงแล้วคนเหล่านั้นได้พยายามสนับสนุนผลประโยชน์ของรัฐบาลต่างชาติอย่างมีเลศนัย จนท. ยังบีบคั้นสมาชิกคณะกรรมการท่านอื่นๆ ที่ไม่เห็นด้วยและส่งเสริมมุมมองที่สอดคล้องกับรัฐต่างประเทศ
เมื่อกรรมการท่านอื่นๆ กล่าวว่าความคิดเห็นของตนคือการเปิดรับมุมมองของสมาชิกชุมชน จนท. ทั้งสองกลับขัดขวางโดยตั้งคำถามเชิงถากถางว่า “ท่านเป็นใคร?” และร้องขอรายละเอียดส่วนตัวของสมาชิกชุมชน มีการตั้งข้อสงสัยว่าสมาชิกใหม่อาจปฏิบัติหน้าที่ในฐานะตัวแทนของรัฐต่างประเทศ กรรมการท่านอื่นๆ จึงไม่ได้ให้ข้อมูลตามที่มีการร้องขอ
องค์กรสงสัยว่าสมาชิกใหม่ได้รายงานต่อรัฐต่างประเทศเมื่อกรรมการท่านอื่นๆถูกข่มขู่โดยไม่เปิดเผย นามตามโซเชียลมีเดียหลังการอภิปรายที่ไม่ลงรอยกันในที่ประชุมคณะกรรมการ การประชุมต่างๆมิได้อนุญาตให้บุคคลทั่วไปหรือสมาชิกชุมชนเข้าร่วม และมติที่หารือก็มิได้เปิดเผยต่อสาธารณะ
การแทรกแซงจากรัฐต่างประเทศคืออะไร?
รัฐต่างประเทศใช้ตัวแทนเพื่อแทรกแซงการตัดสินใจภายในขององค์กรอย่างมีเลศนัย และคอยกำจัดความเห็นต่างอันขัดต่อผลประโยชน์ของรัฐต่างประเทศ 
ความมุ่งมั่นโดยเจตนาที่จะกวาดล้างความคิดเห็นที่บ่อนทําลายเสรีภาพในการแสดงท่าทีของชุมชน 
การร้องขอข้อมูลส่วนบุคคลอาจส่งผลกระทบต่อความปลอดภัยของสมาชิกชุมชน
'ตัวแทน' คือบุคคลหรือกลุ่มบุคคล ซึ่งส่วนใหญ่ปักหลักอยู่ในนิวซีแลนด์ ปฏิบัติหน้าที่แทนรัฐต่างประเทศในการเคลื่อนไหวที่เป็นภัยต่อความมั่นคง
ตัวอย่างที่ 2: ความมุ่งมั่นในการควบคุมสมาชิกที่เข้าร่วมกิจกรรมของชุมชน
พฤติการณ์ที่มีนัยยะ
องค์กรชุมชนแห่งหนึ่งได้จัดงานเทศกาลวัฒนธรรมประจำปีเพื่อเฉลิมฉลองมรดก เอกลักษณ์ และประวัติศาสตร์ของชุมชนในนิวซีแลนด์
บุคคลซึ่งเป็นที่ทราบกันดีว่าเป็นตัวแทนของรัฐบาลต่างประเทศได้บีบคั้นผู้จัดงานให้กีดกันสมาชิกชุมชนบางท่านที่มีความคิดเห็นในทาง "ขัดต่อผลประโยชน์ของประเทศ"
บุคคลดังกล่าวขู่ว่าถ้าผู้จัดงานไม่ปฏิบัติตามก็จะฟ้องผู้นําชุมชนที่มีอิทธิพลเพื่อวิพากษ์วิจารณ์องค์กรต่อสาธารณะ เผยแพร่ข้อความเชิงลบ และบ่อนทําลายสถานะและความน่าเชื่อถือขององค์กรภายในชุมชน 
รัฐต่างประเทศทราบแน่แก่ใจว่าการกระทำดังกล่าวจะส่งผลเสียต่อความสามารถขององค์กรในการหาเงินบริจาคจากชุมชนจากหน่วยงานรัฐบาลนิวซีแลนด์และหน่วยระดมทุนอื่นๆ
องค์กรพบว่าการข่มขู่ถูกนำมาใช้เพื่อบีบบังคับให้ต้องทำในสิ่งที่ขัดต่อค่านิยมด้านความเท่าเทียมของ องค์กร และเพื่อแทรกแซงกระบวนการตัดสินใจขององค์กร องค์กรไม่ยินยอมที่จะกีดกันประชาชน ทว่ามีข้อกังวลเกี่ยวกับความเสียหายที่อาจเกิดขึ้นกับภาพลักษณ์ขององค์กร

การแทรกแซงจากรัฐต่างประเทศคืออะไร?
รัฐต่างประเทศที่ตั้งใจจะควบคุมการมีส่วนร่วมของชุมชนโดยใช้การกดดันและภัยคุกคามต่อชื่อเสียงเพื่อบีบบังคับให้มีการตัดสินใจในทางที่ขัดแย้งกับค่านิยมองค์รวมขององค์กร 
รัฐต่างประเทศแทรกแซงองค์กรชุมชนเพื่อให้บรรลุเป้าหมายของตน และการคุกคามโดยการตอบโต้ของตัวแทนทําให้องค์กรไม่สามารถมีส่วนร่วมในสังคมนิวซีแลนด์ได้อย่าง เต็มประสิทธิภาพ


ตัวอย่างที่ 3: เงินทุนและเงินบริจาคที่นำไปใช้ในการเข้าถึงข้อมูลส่วนบุคคลของ สมาชิกชุมชน
พฤติการณ์ที่มีนัยยะ
องค์กรชุมชนหน้าใหม่เริ่มเป็นที่รู้จักและนำกระแสภายในชุมชน 
องค์กรได้รับเชิญไปในการพบปะกับสถานทูตของประเทศภูมิลำเนาและได้ตอบรับคำเชิญนั้น สมาชิกรู้สึกปลื้มปิติที่ผลงานของตนเป็นที่ยอมรับและคิดว่าเป็นโอกาสอันมีค่าในการสร้างความสัมพันธ์ เชิงบวกกับสถานทูต
ในการพบปะครั้งนั้น มีการเสนอการสนับสนุนทางการเงินอย่างต่อเนื่องแก่องค์กร และมอบของขวัญแก่สมาชิกแต่ละท่าน สถานทูตยังให้การสนับสนุนกิจกรรมต่างๆขององค์กรอย่างจริงจังอีกด้วย องค์กรชุมชนรู้สึกซาบซึ้งในเกียรติและการสนับสนุนที่สถานทูตมอบให้แก่การทำงานของตน เมื่อเวลาผ่านไป กิจกรรมบางส่วนขององค์กรก็ต้องพึ่งพาการสนับสนุนทางการเงิน
หกเดือนต่อมา สถานทูตได้ร้องขอข้อมูลส่วนบุคคลของสมาชิกชุมชนที่องค์กรดังกล่าวทำงานด้วย โดยอ้างว่าองค์กร "เป็นหนี้บุญคุณ" สถานทูตที่เคยให้ความช่วยเหลือ 
องค์กรถูกบีบบังคับและข่มขู่ให้เปิดเผยข้อมูลส่วนบุคคล แต่ก็มิได้ยินยอมให้ข้อมูลดังกล่าว สถานทูตหยุดให้การสนับสนุนซึ่งส่งผลกระทบต่อกิจกรรมบางอย่างขององค์กร

การแทรกแซงจากรัฐต่างประเทศคืออะไร?
รัฐต่างประเทศจงใจให้ของกำนัลและเงินทุนเพื่ออำนาจในการต่อรองเหนือองค์กร จากนั้นค่อยๆเข้าถึงข้อมูลส่วนบุคคลที่เปราะบางของสมาชิกชุมชน 
พฤติการณ์ดังกล่าวถือเป็นความพยายามบีบบังคับในการรวบรวมข้อมูลและแทรกแซงการตัดสินใจของ องค์กรเพื่อจุดประสงค์ของรัฐต่างประเทศเอง

